  Туспуктэм: vk.com (Сергей Юрин) Анжелика Тихонова корреспондент Самара улосвылын ортчем «iВолга» форумын Удмуртиысь ньыль егитъёс ӵектосъёссэс улонэ пыӵатыны оглом 1,4 миллион манет тыр грантъёс утӥзы. Со сярысь элькун тӧролэн но кивалтэтлэн пресс-службазы ивортӥз. Пичи Пургаысь Владимир Безенцев усем куаръёслэсь экологичной брикетъёс лэсьтонъя ӵектоссэ быдэстоз. Сыӵе эстӥськон пулэсь кык поллы тросгес шуныт сётэ. Со сяна, ӝуакуз инкуазьлы уг изъянты. Пичи Пургаысь ик Кристина Безенцева утэм грантэныз быдэ вуымтэослы «Вёсла в руки» клуб кылдытоз. Солы луыса 12-18 аресъем пиналъёсты полысан (гребля) спортэн тодматозы. Сюмсиысь Марина Кунавина «Удмурт выжыкыл» мультстудия усьтоз. Отчы 85 пиналъёс ветлозы, пӧлазы 25 сӧсыр нылпиос но луозы. Соос удмурт выжыкылъёсъя пластилинлэсь мультфильёс кылдытозы. Елена Зянтерекова Юкаменск ёросысь Вукогуртын интыяськем Удмуртиысь тужгес бадӟым «Дар земли» ошмесэ туризмъя маршрут лэсьтоз. Тодэ вайытом, форуме Удмуртиысь 89 егитъёс пыриськизы.  Тегъёс: форум егитъёс ӵектос Удмуртия Россия  